Ponto Nomentano

Ponto Nomentano estas ponto de Romo sur la rivero Aniene en la kvartalo Monte-Sacro. Ĝi estas por piedirantoj ponto. Historio Estis unu el la plej gravaj eksterurbaj pontoj de antikva Romo. La unua ponto estis konstruita je la 1a jarcento a.K. el kvadrataj blokoj de tofo. Kronologio 549: La ponto estis parte detruita de Totila. 552: rekonstruo fare de bizanca generalo Narseso. 800 : Karlo la Granda iris al Romo kun sia filo. Tradicio rakontas, ke li renkontis tie kun papo Leono la 3-a dum aŭtuno, precize je la 22a de novembro. Je la 8a jarcento oni aldonis du turojn sub la regado de papo Hadriano la 2-a . Poste oni aldonis murojn je la 12a-13a jarcentoj. La ponto apartenis laŭ la epoko al multaj diversaj familioj ĝis kiam en 1532 ĝi iĝis urba doganejo. La franca verkisto Stendhal (Henri Beyle, 1783-1842) inkludis en sia libro "Promenades dans Rome" rakonton pri promenado de la 18a de aprilo 1828 al la Monto Sakro kaj tra tiu ponto. Dum la jaro 1849 ĝi estis multe detruita de la francoj sed tuj rekonstruita poste. De la jaro 1997 oni rajtas trapasi ĝin nur piede pro sekureco. Bildaro Priskribo La ponto konsistas en du turoj kaj arko inter ili. Tie trairis la fama Romia Strato Nomentana.